Foto: pakhtakor.uz «Paxtakor» futbol klubi rahbariyatida o‘zgarishlar ro‘y berdi. Jamoa rasmiy saytida ma’lum qilinishicha, bugun «Paxtakor» klubida rahbariyati tarkibida o‘zgarishlar amalga oshirildi. Klub Vitse-prezidenti sifatida faoliyat olib borgan Shodiyev Bobur Qobulovich klub prezidenti etib tayinlangan. Klub bosh direktori lavozimida ishlab kelgan Ahmatdjonov Umid Mahamatdjanovich klub vitse-prezidenti lavozimini egallagan. Adisman Dmitriy Aleksandrovich «Paxtakor» klubi bosh direktori bo‘lgan. Bungacha klub prezidenti sifatida faoliyat yuritgan Toshkent shahar hokimi Rahmonbek Usmonov endilikda klub faxriy prezidenti hisoblanadi.